Žestov

Žestov je prírodná pamiatka ev. č. 1285; nachádza sa 1,5 km severozápadne od osady Slavkov v okrese Český Krumlov. Oblasť spravuje Agentúra ochrany prírody a krajiny ČR. Prírodná pamiatka sa nachádza na zalesnenom pahorku Žestov (762 m) v Českokrumlovskej vrchovine (okrsok Boletická vrchovina). Vrcholová časť je tvorená výrazným mrazovým zrubom, miestami až 8 m vysokým, orientovaným v smere SZ - JV. Dôvodom ochrany je suťový zmiešaný les na vápenci, cenná lokalita z hľadiska geologického, geomorfologického a botanického. Prírodná pamiatka bola vyhlásená dňa 15. novembra 1990 s účinnosťou od 14. decembra 1990. Zo zvlášť chránených druhov rastlín tu rastú ľalia zlatohlavá a arnika horská. Referencie Tento článok je čiastočný alebo úplný preklad článku Žestov na českej Wikipédii. Pozri aj Zoznam chránených území v okrese Český Krumlov Literatúra ALBRECHT, Josef a kolektiv. Českobudějovicko v: Mackovčin, P. a Sedláček, M. (eds.): Chráněná území ČR, svazek VIII.. Praha : Agentura ochrany přírody a krajiny ČR a EkoCentrum Brno, 2003. 807 s. ISBN 80-86064-65-4. Kapitola Žestov, s. 202. (česky)